cyanic-selkie/wikianc huggingface dataset:
Marilyn Monroe
Anyos 1960
En ixas envueltas estió cuan se facioron patents os suyos problemas de salut, y Marilyn prencipió as suyas consultas con un psiquiatra de Los Angeles, o doctor Ralph Greenson, a qui veyeba cuasi cada día, y que exerceba una influencia determinant en o suyo pacient. Dimpués Greenson declaró que o suyo obchectivo en ixe inte yera de reducir a dependencia de Marilyn respective d'as drogas, en tener l'actriz una clara drogadicción. right|thumb|250px|L'actriz Marilyn Monroe, en una escena d'a cinta [[The Misfits (cinta)|The Misfits.]] A suya siguient cinta estió The Misfits, con un guión d'Arthur Miller y dirichita por John Huston, treballando con os actors Clark Gable, Montgomery Clift, Thelma Ritter, Eli Wallach, Kevin McCarthy y James Barton. O rodache prencipió en chulio de 1960, y estió prou difícil por os problemas de salut de l'actriz, que muitos días no podeba treballar por a suya malautía, plegando mesmo a estar ingresata en un hespital diez días. En no tener l'aduya d'o doctor Greenson, Marilyn tomaba a-saber-los somniferos y tamién alcohol. O 16 de noviembre de 1960 morió Clark Gable en Los Angeles por una crisi cardiaca, y os periodistas acusoron d'a suya muerte a Marilyn por os suyos abundants retrasos en a escena ta os rodaches. A cinta estió un fracaso comercial, encara que bellas criticas charraron favorablement d'as interpretacions de Clark Gable y de Marilyn Monroe.
Mientres os meses siguients s'accentuó a dependencia de Marilyn d'as medicinas y de l'alcohol, esvurciando-se d'Arthur Miller en chinero de 1961. En ixas condicions, ingresó voluntariament en una clinica psiquiatrica, trobando-se en salir a-saber-los periodistas y rematando por fuyir ta refuchiar-se en California, no estando capable de rodar garra cinta en ixas condicions.
L'anyo 1962
Marilyn, seguntes o contracto que heba sinyato con a productora 20th Century Fox en 1956, encara teneba que rodar una cinta t'a productora, que encargó a o guionista Arnold Schulman un remake d'a cinta de 1940 My Favorite Wife que heban interpretato Irene Dunne y Cary Grant. Yera a historia d'una muller desapareixita qui, en tornar a la suya casa, trobaba a o suyo marito casato con unatra muller, y a productora contractó a Frank Tashlin ta dirichir-la. En primeras, Marilyn, qui miraba de tornar a la escena con una cinta important, refusó de rodar a cinta, que consideraba que yera "insipida", pero acceptó de tornar a revisar a suya opinión si se feban cambeos en o guión. Asinas, a productora contractó a Nunnally Johnson ta que fese una nueva versión d'o guión, y cambeó tamién de director, ista vegata enta George Cukor, qui tamién teneba que rodar una cinta t'a productora seguntes o suyo contracto. En primeras George Cukor refusó, en remerar as caracteristicas d'o rodache que heba feito d'antis mas con Marilyn, pero remató por acceptar dimpués d'as presions d'a productora. Asinas, director y actriz sinyoron ta fer una cinta, Something's Got to Give, que encara no teneba rematato o suyo guión. Cuan Nunnally Johnson remtó o nuevo guión, Marilyn l'aprobó, encara que Cukor encargó a o suyo amigo Walter Bernstein de reescribir os dialogos d'a cinta. Tamién se contractó a los actors Dean Martin y Cyd Charisse. O 23 d'abril, cuan heba de prencipiar o rodache, Marilyn yera malauta, y o director prencipió o rodache por as escenas a on l'actriz no heba d'aparecer. O medico d'a productora recomendó dixar un mes de reposo a l'actriz, pero a productora se negó y o 30 d'abril l'actriz rodó o suyos primers planos d'a cinta.
Rebolhet
A suya población ye de 105 habitants, en una superficie de 19,21 km².
Marilyn Monroe
Filmografía
right|thumb|250px|Marilyn Monroe en a cinta [[Gentlemen Prefer Blondes (cinta)|Gentlemen Prefer Blondes (1953).]]
Lepus europaeus
A liebre europea u comuna (Lepus europaeus (Pallas, 1778) ), tamién llebre en Ribagorza y partes de Sobrarbe, ye un mamifero lagomorfo de a familia Leporidae, nativo d'Europa, a Peninsula d'Anatolia y buena cosa d'Asia central y as estepas.
Caracteristicas
Ye un lagomorfo de gran mida, con pesos que bailan d'entre os 2,5 y os 7 kilogramos, d'entre 48 y 73 centimetros de lonchitut y bells 35 centimetros d'altaria en a grupa. Tiene a cabeza chicorrona en relación a o cuerpo, y as patas largas.
As orellas, que son prominents como en toz os lagomorfos, resultan especialment largas, con una lonchitut que gosa pasar abant d'o mueso de l'animal quan se le'n estira t'adebant.
Hábitat
As liebres tienen preferencia por os espacios obiertos. Se'n suele trobar en os campos y en os praus con matullar en as marguins, a on que i puedan trobar puestos ta amagar-se.
Se'n troba de forma natural por toda Europa, sacando-ne as Islas Britanicas (a on que ye una especie introducida), os 4/5 mas en norte de a Peninsula d'Escandinavia, y a mayoría d'a Peninsula Iberica, a on que o suyo nincho ecolochico l'ocupa la especie Lepus granatensis.
En Aragón, habita, de forma ideyal, en norte d'o río Ebro, que tradicionalment se cita como a muga meridional de a suya distribución en a Peninsula. En sud de o dito río ya no se i trobaría sique a suya parient L. granatensis.
Andy Serkis
Andrew Clement "Andy" Serkis, naixito de Ruislip, Middlesex en 1964, ye un actor, comediant, actor de voz, director y productor cinematografico britanico.
Muga de Sayago
Muga de Sayago ye un municipio d'a provincia de Zamora, en a comunidat autonoma de Castiella y Leyón. A suya población ye de 406 habitants, en una superficie de 36,42 km² y una densidat de población de 11,15 hab/km².
Amurrio
Amurrio ye un municipio d'a comunidat autonoma d'o País Basco d'a provincia d'Alaba y comarca d'a Cuadrilla d'Ayala.
A suya población ye de 10.027 habitants (2008) en una superficie de 96,36 km², con una densidat de población de 104,06 hab/km².
Cheografía
A localidat d'Amurrio se troba situada a 219 metros d'altaria sobre lo livel d'a mar, a una distancia de 41 km d'a ciudat de Vitoria, a capital d'a suya provincia.
Betty Grable
Betty Grable (nombre artistico d'Elizabeth Ruth Grable), naixita de Saint Louis (Missouri) o 18 d'aviento de 1916 y muerta en Santa Monica (California) o 2 de chulio de 1973, estió una actriz, cantaire y bailarina estausunidense, activa en o cine estausunidense y en os escenarios dende zaguerías d'os anyos 1920 dica la suya muerte. D'entre a suya filmografía, se puet destacar as cintas Tin Pan Alley (1940, Walter Lang), Footlight Serenade (1942, Gregory Ratoff), Sweet Rosie O'Grady (1943, Irving Cummings), Pin Up Girl (1944, H. Bruce Humberstone), The Dolly Sisters (1945, Irving Cummings), Mother Wore Tights (1947, Walter Lang), u How to Marry a Millionaire (1953, Jean Negulesco).
Alex Borstein
Alexandra Borstein conoixita artisticament como Alex Borstein, naixita de Highland Park, (Illinois) o 15 de febrero de 1973, ye una actriz y actriz de voz estausunidense conoixita por a suya partecipación en a serie de debuixos animatos ta adultos Family Guy fendo a voz de Lois Griffin.
Vinclo d'hidrocheno
thumb|Vinclo d'hidrocheno
Un vinclo d'hidrocheno, puent d'hidrocheno u mas correctament vinclo por puent d'hidrocheno ye una mena de fuerza intermolecular entre moleculas con vinclo covalent polar. Se produz cuan un atomo d'hidrocheno se troba entre dos atomos mas electronegativos, fendo un vinclo entre istos. L'atomo d'hidrocheno tien una carga parcial positiva y atraye a densidat electronica d'un atomo amanato.
Amaneixe nomás cuan l'atomo que enlaza con o hidrocheno ye muit electronegativo y chicot como o Nitrocheno, l'Oxicheno y o Fluor (atomos dadors).
Sancha de Castiella y Polonia
Sancha de Castilla y Polonia (1158 - muerta en Villanueva de Sixena, en 1208), estió una infanta de Castiella y reina consort d'Aragón entre 1174 y 1206 por o suyo matrimonio con o rei Alifonso II d'Aragón, con qui se casó o 18 de chinero de 1174. Yera filla de Alfonso VII de Leyón, rei de Castiella y d'a suya segunda muller, Riquilda de Polonia.
Estió a primera reina d'Aragón en fer servir un sello rechio. As suyas caracteristicas son parellanas a las d'os sellos que emplegó Alifonso II d'Aragón, o suyo marito, y amoestra en as dos caras caras una imachen d'a reina en a cadiera reyal y con una flor de lis en una mano en l'anverso, y en o reverso atra eqüestre montando a caballo con vestitos femenins. Ista iconografía amuestra a relación d'a reina con l'autoridat reyal d'o suyo marito.
Destacó a suya faina como mecenas d'as artes, que se puet veyer no nomás en a orichinalidat d'o suyo sello personal, sino en o establimiento d'o Monesterio de Sixena, que tenió a función de panteyón d'os reis aragoneses. Fació parti activament en l'administración d'o monesterio, a on que probablemente se retiró quan morió o suyo marito en 1196 en Perpinyán, y a o que fació muitas donacions.
En 1208 escribió o suyo testamento, ordenando que se le enterrase en a capiella de Sant Per en o monesterio, donándo-le choyas, una tela de seda, una reliquia y diferents biens en Uesca, Zaragoza, Calatayú, Alagón, Daroca, Calamocha y Cambor de Pina. Morió probablement poco dimpués d'o 6 de noviembre de 1208, calendata en a que apareixe por zaguera vegata, figurando dende alavez a priora d'o monesterio asinas como o suyo fillo o rei Pero fendo quantas donacions y confirmando las que heba feito su mai.
Matrimonio y descendencia
thumb|160px|left|Alifonso II d'Aragón y a suya muller Sancha de Castiella presidindo a la Curia Rechia en una miniatura de zaguerías d'o sieglo XII. O 18 de chinero de 1174 se casó en a Seu d'o Salvador de Zaragoza con o rei Alifonso II d'Aragón, sinyando diplomas dende alavez como regina Aragonie, comitissa Barcinone et marchissa Provincie. D'iste matrimonio naixioron:
Nevera (L'Almunia de Donya Godina)
Nevera ye un mont de 414 metros d'altaria situau en o municipio de L'Almunia de Donya Godina, en a provincia de Zaragoza.
Bi ha un vértiz cheodesico en a suya cima.
Ralleu
Ralleu (en francés Railleu) ye una comuna catalana situata en o departamento francés de Pireneus Orientals, o districto de Prada, o cantón d'els Pireneus Catalans y a rechión d'Occitania.
A suya población ye de 11 habitants, en una superficie de 9,97 km².
Murias (Zamora)
Murias ye una localidat d'o municipio de Trefacio en a provincia de Zamora, en a comunidat autonoma de Castiella y Leyón. A suya población ye de 27 habitants.
John Boyd Dunlop
John Boyd Dunlop, naixito de Dreghorn (Condau d'Inbhir Àir, Escocia) o 5 de febrero de 1840 y muerto en Dublín (Irlanda) o 23 d'octubre de 1921, estió un inventor y interpresario escocés, inventor d'o neumatico y establidor d'a Dunlop Pneumatic Tyre Company.
Johan Ludvig Runeberg
Johan Ludvig Runeberg, naixiu de Jakobstad (Finlandia, por ixas envueltas dominada por Suecia) o 5 de febrero de 1804 y muerto en Porvoo (Finlandia, por ixas envueltas dominada por l'Imperio Ruso) o 6 de mayo de 1877, estió un escritor, poeta, periodista y mayestro finlandés. Encara que escribiba en sueco, ye considerau o poeta nacional de Finlandia, y o día 5 de febrero ye celebrau como o Día de Runeberg con o Runebergintorttu, un pastel especial que diz que li cuacaba y que li preparaba a suya muller, a tamién escritora Fredrika Runeberg.
GR 17
O GR 17 conoixito tamién como Sendero Mariano ye un sendero de gran recorrito d'Aragón. Actualment o sendero recorre 18 km entre Balbastro y Torrociudat, encara que en o futuro se quiere enamplar ta o sud dica Zaragoza y ta o norte dica Lorda, dos importants centros de pelegrinache marián.
Os recorrito pasa por as localidaz de:
Balbastro - Costeán - Lo Grau - Torrociudat.
Tamién bi ha atro chicot tramo sinyalato en os Monegros entre a Cartuixa de Ntra Sra de las Fuents y Sant Crapasio.
Jesús Seba
Jesús Seba Hernández (Zaragoza, Espanya, 11 d'abril de 1978), ye un exfutbolista aragonés. Chugaba como debantero y o suyo primer equipo estió lo Real Zaragoza. Estió internacional absoluto por Aragón.
Maria-Theresien-Platz
A Maria-Theresien-Platz (en aragonés Plaza de María-Tresa) ye una gran plaza d'a ciudat de Viena en Austria que une a Ringstraße con o Museumsquartier, un complexo cultural de museus d'arte muderno que se troban en o puesto a on bi yeran d'antis mas os antigos establos imperials.
En ista plaza bi ha dos grans edificios chemelos, uno debant de l'atro, o Naturhistorisches Museum (Museu d'Historia Natural) y o Kunsthistorisches Museum (Museu d'Historia de l'Arte). Istos dos edificios son identicos, fueras d'as estatuas d'as suyas fronteras, que son diferents. En a frontera d'o Naturhistorisches Museum' se troban estatuas d'a personificación d'os continents conoixitos en a epoca d'a suya construcción: Africa, Asia, Europa y America, mientres que a frontera d'o Kunsthistorisches Museum tien estatuas d'artistas europeus famosos como Bruegel entre atros.
En mel meyo d'a plaza se troba o molimento a María-Tresa, o mas gran molimento d'os Habsburgo en Viena.
Os museus
180px|left|thumb|Molimento a la emperatriz María-Tresa Os Museus d'Historia Natural y d'Historia de l'Arte y a plaza que los une se construyoron en 1891, y en o centro d'ista plaza se metió una gran estatua en honor a la emperatriz María-Tresa d'Austria-Hongría, que da nombre a la plaza. O Museu d'Arte Muderno, que se troba en o mesmo puesto d'os antigos establos imperials, amuestra obras que son consideratas por beluns como controvertitas. Os tres museus son un important destín turistico a ran mundial.
O Kunsthistorisches Museum tien una sobrebuena colección d'obras d'arte. Entre as suyas obras se troban pinturas famosas d'os prencipals mayestros europeus, como a "Torre de Bable" de Pieter Bruegel o Viello, asinas como una ampla colección de piezas d'arte d'o mundo antigo. A colección echipciana (Aegyptisches Sammlung) amuestra momias, grabatos y a sepoltura d'un prencipe echipciano que fue transportata por l'emperador Francisco-Chusé enta Viena y dimpués reconstruita en o museu. En o teito d'as escaleras d'o museu bi ha bells frescos d'o famoso artista austriaco Gustav Klimt.
O Naturhistorisches Museum encluye una polita muestra de birabolas y atros insectos, y una gran colección d'animals disecatos, entre os que cal destacar un caballo de Przewalskii, un chicot rinoceront de Chava y un dodo. Tamién son importants o famoso Mikrotheater d'o museu, a on s'amuestran diapositivas con organismos microscopicos, os dos cangrillos araina que ninvió a Francisco-Chusé l'emperador chaponés como regalo, y a primera representación humana d'una scena subaquatica feita d'a observación dreita d'ista y a capsula dende a que se fació. En as escaleras se pueden veyer pinturas de l'emperador Francisco-Chusé, d'a emperatriz María-Tresa y de su chicot can.
José Rufino Echenique
José Rufino Echenique Benavente, naixito de Puno (Virreinato d'o Perú, Monarquía Hispanica, hue Perú) o 16 de noviembre de 1808 y muerto en Lima (Perú) o 16 de chunio de 1887, estió un militar y politico peruano, qui estió President de Perú en 1851-1855 en un periodo entre dos presidencias d'o liberal Ramón Castilla.
Luras
Luras (Luras en sardo; Luras, en italiano y oficialment) ye una comuna sarda en a provincia italiana de Terranòa-Tèmpiu y rechión de Cerdenya, que feba parte de l'antigo reino de Cerdenya.
A suya población ye de 2.618 habitants(2005) en una superficie de 87,03 km², con una densidat de población de 30,08 hab/km².
Cheografía
A localidat de Badesi ye situata a 508 metros d'altaria sobre o livel d'a mar.
Caballo (mitolochía)
thumb|280px|Lo caballo ye un animal mitolochico en muitas culturas Lo caballo ye un animal caracteristico de las mitolochías de pueblos indoeuropeus, turquicos y mongols. I apareixe con simbolochías solars, como caballos que tiban d'un carro que leva lo sol ("carro solar", u con simbolochías funerarias, como caballos que levan a os muertos ta lo mes allá. La simbolochía funeraria de lo caballo ye derivata de la simbolochía solar, pus lo caballo solar se leva lo sol ta un puesto escuro de l'ueste on remata lo día.
Las mitolochías pirenencas han heredato de las mitolochías de los pueblos indoeuropeus lo papel mes que mes funerario u psicopompo, a traviés de los pueblos portadors de los Campos d'Urnas de la Edat de lo Bronze, y los Ibers y Celtas de la Edat de lo Fierro.
Lo caballo en los mitos altoaragoneses
thumb|280px|Caballos pirenencos En los garrastolendas aragoneses bi ha un personache conoixito como Caballet, un hombre que encaixa en la suya cintura un caballo d'esparto u cartón.
Rafael Andolz documenta en Moriello de Monclús la historia d'un caballo blanco y alato, visto en la falsa d'una casa voltando arredol.
Atland o encataire decretó que nomás se podría alcanzar lo Palacio Machico de lo Mont Perdito con un caballo alato.
En bels puestos de la Val d'Aragüés se charra d'un caballo con dos capezas tirando d'un carro cargato de trallos chigans. Una capeza ye de color blanca y l'atra negra, cadaguna preba de levar lo cuerpo ta un costato diferent.
Lo caballo en la mitolochía basca
En los monts de Sola y Ultrapuertos cuan amaneix lo caballo sin capeza gosa estar un anuncio de la muerte. En las vals de lo Nibe, de lo Laurhibar, de lo torrent de Larrau, lo caballo sin capeza ye una de las cosas que mes temen los triballadors de la selva.
Lo caballo blanco u Zamaria Xuria se conoixe en las mugas de Zuberoa, Ultrapuertos y Navarra. A sobén ye por las vías de paso y de contrabando de caballos. La suya aparición anuncia la muerte proxima. En Guipuzcua lo Zamari Xuria ha preso la farcha d'un maniquí de caballo decorato con pelo y panollas y intervién en una danza folclorica.
Claustro
right|thumb|250px|Claustro d'o [[monesterio de Sant Per o Viello en Uesca, en estilo romanico.]] Un claustro (d'o latín claudere, "cerrar") ye una parte d'una ilesia consistent en un patio de forma regular, a sobén cuadrata u rectangular, y que en os suyos cuatre cantos tien una galería cubierta con arcadas que se debantan dencima de columnas senillas u dobles, dixando en o centro un espacio ubierto, a sobén emplegato como chardín. En os edificios cristianos, o claustro se puet trobar en ilesias, seus, colechiatas u monesterios, y istos zaguers gosan tener-ne dos.
Estación d'esquí de Pineta
Pineta ye una estación d'esquí nordico aragonesa situata en val de Pineta u valle Verde, en o municipio de Plan, en a comarca de Sobrarbe e provincia de Uesca. Se troba amán d'o Parque Nacional d'Ordesa y d'as Tres Serols chunto a lo Parador Nacional d'as Tres Serols, en os Pireneus, a una distancia de 10 km de Bielsa. Ye situata a una altaria de 1.200 dica 1.310 metros y tien una longaria de pistas de 8 km.
Artziniega
Artziniega (Artziniega en basco, Arceniega en castellano) ye un municipio en a comunidat autonoma d'o País Basco, provincia d'Alaba y comarca d'a Cuadrilla d'Ayala.
A suya población ye de 1.764 habitants (2008) en una superficie de 27,45 km², con una densidat de población de 64,26 hab/km².
Cheografia
A localidat d'Artziniega se troba situada a 192 metros d'altaria sobre lo livel d'a mar, a una distancia de 55 km d'a ciudat de Vitoria, a capital d'a suya provincia.
Monti
Monti (Monti en sardo; Monti, en italiano y oficialment) ye una comuna sarda en a provincia italiana de Terranòa-Tèmpiu y rechión de Cerdenya, que feba parte de l'antigo reino de Cerdenya.
A suya población ye de 2.485 habitants (2008) en una superficie de 123,44 km², con una densidat de población de 20,13 hab/km².
Cheografía
D'o termin municipal de Monti en fan parte os lugars de Su Canale, Sos Rueddos y Chirialza.
Andilla
Andilla ye un municipio de la provincia de Valencia, situau en la comarca de Los Serrans. La suya población ye de habitants, en una superficie de 142,8 km² con una densidat de 0 hab/km².
Cheografía
Ye situau en la costera sud de la sierra d'Andilla. Lo termin municipal ye muito accidentau, con barrancos profundos. Las principals cimas son: Beteta (1.434 m), Resinero (1.482 m), Rumbo (1.146 m), Vihuela (1.273 m) y Miravalencia (1.262 m).
Mugas
Lo suyo termin municipal muga con Lo Toro, con Alcublas, con Liria, con Lo Villar, con Figueruelas, con Calles, con Chelva, con La Yesa y con Abechuela.
Historia
Andilla estió seu de la Baronía d'Andilla, inicialment propiedat de lo Linache d'Arenós. En lo "Repartimiento" se documenta que lo 27 d'aviento de 1237 lo rei Chaime I d'Aragón concedió lo castiello y villa d'Andilla a Eximén Pérez d'Arenós. Bel tiempo dimpués Eximén Pérez d'Arenós forachitó a los musulmans y en l'anyo 1292 firmó una carta de población pa 4 habitadors cristianos. Dimpués d'estar propiedat de los Arenós cambió de mans unas cuantas vegadas. A primers de lo sieglo XV perteneixeba a los Contes de Prades, a mitat d'este sieglo perteneixeba a Don Manuel Díez de Calatayú y dimpués pasó a los Heredia.
En lo sieglo XVII y primera mitat de lo sieglo XVIII estió propiedat de la familia Rebolledo. En 1732 Andiella cuan perdió una francha de 4 km de termin municipal en un pleito contra Abechuela, este territorio incluyiba lo casal de La Cervera.
Mientres la Guerra Civil Espanyola bi habió grans desferras por estar cerca de lo frent que s'heba establiu en penya Salada.
Alfama (desambigación)
Alfama provién de l'arabe Al-hama que significa fuent termal, y puet estar:
Navata (Alto Empordán)
right|thumb|250px|Frontera de [[Sant Per de Navata.]] Navata ye un municipio catalán situato en a comarca d'Alto Empordán y partiu chudicial de Figueres, en a provincia de Chirona.
A suya población ye de 980 habitants(2006), en una superficie de 18,51 km² con una densidat de población de 52,94 hab/km².
Cheografía
Navata ye situato a 145 metros d'altaria sobre o livel d'a mar.
D'o suyo termin municipal fan parte os lugars de Canelles y Torremirona.
Mario Puzo
Mario Puzo, naixito de Nueva York (Nueva York) o 15 d'octubre de 1920 y muerto en Bay Shore (Nueva York) o 2 de chulio de 1999, estió un escritor, novelista y guionista estausunidense muit conoixito por as suyas obras sobre a Mafia, destacando-ie The Godfather (1969), sobre a cual Francis Ford Coppola dirichió a cinta The Godfather en 1972, con guión de Puzo y Coppola y con partecipación d'os actors Marlon Brando, Al Pacino, James Caan, Richard S. Castellano, Robert Duvall, Sterling Hayden, John Marley, Richard Conte y Diane Keaton.
Pontons
Pontons ye un municipio catalán situato en la provincia de Barcelona, comarca de l'Alto Penedés y partiu chudicial de Vilafranca del Penedès.
A suya población ye de 572 habitants (2007) en una superficie de 25,95 km², con una densidat de población de 22,04 hab/km².
Historia
Pontons ye citato por primera vegata en documentos de 966. En 1066, fue propiedat d'o conte de Barcelona Remón Berenguer I y a suya esposa Almodis, que lo cedioron en feudo a Guillem Bernat d'Òdena. Iste cedió parte d'as tierras en 1138 a l'Orden d'o Hespital ta colaborar en a suya repoblación, venda que confirmó o rei Pero IV d'Aragón.
En 1271, castiello y tierras fueron adquiritos por o monesterio de Santes Creus.
Economía
A economía de Pontons s'alaceta en l'agricultura de secano, mas que mas de cerial y vinya.
Molimentos
right|thumb|250px|A [[ilesia de Santa Malena de Pontons.]]
Exemeno de Luna
Exemeno de Luna (c. 1278 - Alcalá de Henares, 17 de noviembre de 1338) estió bispe de Zaragoza y arcebispe de Tarragona y de Toledo. Yera miembro d'a Casa de Luna.
Biografía
Exemeno de Luna (u Exemeno Martínez de Luna) naixió arredol de 1278. Yera fillo de Pero Martínez de Luna y d'Elvira Pérez de Sessa. Tenió quatre chirmans: Pero Martínez de Luna II, (m. 1326), casau con Violant d'Alagón, Tresa y Gracia de Luna.
Exerció como bispe de Zaragoza dende o 5 de chulio de 1296. O 3 d'agosto de 1304 actuó como representant de Chaime II d'Aragón en a Sentencia arbitral de Torrellas (Zaragoza) por a que Alfonso de la Cerda renunció a la cadiera reyal de Castiella, y s'amugó o reino de Valencia fixando a suya muga sud en o río Segura (lo que implicó a devolución a Castiella d'a metat d'o reino de Murcia. Por orden d'o rei Alifonso III d'Aragón y d'o papa Climent V, colaboró con o bispe de Valencia, Ramon Despont, en a destrucción d'a orden d'o Temple.
Dende o 26 de marzo de 1317 ocupó o cargo d'arcebispe de Tarragona. Mientres iste mandato tenió un luengo pleito con o rei Sancho I de Mallorca por as islas d'Eivissa y Formentera, y por considerar-le vasallo suyo. Menazando l'arcebispe Exemeno de Luna con excomulgar a o rei balear.
En 1326 o Consello d'Alfonso XI de Castiella obligó a Chuan d'Aragón a albandonar Castiella, en alcanzar a mayoría d'edat, destituyindo-lo como arcebispe de Toledo y canceller mayor d'o reino. Permutando o suyo cargo o 17 d'agosto de 1328 con Exemeno de Luna, dica alavez arcebispe de Tarragona.
Dimpués d'a suya muerte o 17 de noviembre de 1338, le succedió en o cargo d'arcebispe de Toledo o suyo sobrino Gil Álvarez de Albornoz.
Prefixos cultos en francés
Los prefixos cultos en francés tienen orichen latino u griego antigo y han estau transmesos por vía culta. Pueden derivar de prefixos ya existents en estas luengas u de parolas d'estas luengas.
En muitos casos los prefixos cultos presentan la é indicando una pronunciación que no ha derivau t'atros fonemas pareixius y que ha quedau proxima a las luengas orichinals y a las luengas romances occidentals.
Cuesta Roya
Cuesta Roya ye un mont de 422 metros d'altaria situau en o municipio d'Epila, en a provincia de Zaragoza.
Bi ha un vértiz cheodesico en a suya cima.
Federico Mayor Zaragoza
Federico Mayor Zaragoza, naixito de Barcelona (Barcelonés) o 27 de chinero de 1934, ye un politico catalán.
Licenciato en Farmacia por a Universidat Complutense de Madrit, estió catedratico de Bioquimica en a Universidat de Granada, rector d'ixa mesma Universidat, y catedratico de Bioquimica en a Universidat Autonoma de Madrit, ta esdevenir dimpués vicepresident d'o Consejo Superior de Investigaciones Científicas.
En zaguerías d'o franquismo, en os anyos 1970, ocupó bellos cargos politicos, adhibindo-se dimpués a la Unión de Centro Democrático, partiu por o que estió deputato en o Congreso d'os Deputatos en 1977, en as primeras eleccions democraticas. O 2 d'aviento de 1981 (y dica o 2 d'aviento de 1982), Leopoldo Calvo-Sotelo lo nombró ministro d'Educación y Ciencia. En 1987 estió deputato en o Parlamento Europeu.
Antiparte, en 1987 l'esleyoron Director cheneral d'a UNESCO, ocupando ixe cargo dica 1999.
Banzo (desambigación)
O termín banzo puede referir-se a:
Martiherrero
Martiherrero ye un municipio d'a comunidat autonoma castellanoleyonesa en a provincia d'Ávila y en a comarca d'Ávila.
A suya población ye de 312 habitants (2019) en una superficie de 22,79 km², con una densidat de población de 13,47 hab/km².
Cheografía
A localidat de Martiherrero se troba situada a 1.230 metros d'altaria sobre lo livel d'a mar, a una distancia de 12 km d'a ciudat d'Ávila, a capital d'a suya provincia.
Timon lepidus
Timon lepidus (d'antes Lacerta lepida) ye a especie d'engardaixo més común en a val d'Ebro, on tradicionalment yera un minchar apreciau. Ye o engardaixo més gran d'a Peninsula Iberica.
Denominacions vernaclas
As denominacions que recibe a especie Timon lepidus en os Pireneus, depresión d'Ebro y Sistema Iberico son extensibles a especies parexidas y constituyen un problema etimolochico que autors como Coromines han quiesto resolver. Por una banda bi ha denonimacions tipo engardaixo emparentadas con o catalán llangardaix y por atra bi denominacions d'a serie Gardacho-Fardacho que a vegadas van precedidas de al, es u a que s'han quiesto relacionar con l'arabe al-hurdu con un sufixo mozarabe -acho, y que plegan a lo basco gardatxo, por o que dica podrían remontar-sen a lo latín vulgar u a luengas prerromanas.
Michel Strogoff (cinta de 1956)
Michel Strogoff (títol orichinal en francés, enguerada en Aragón con o títol en castellano de Miguel Strogoff: el correo del zar, en aragonés Miguel Strogoff: o correu d'o zar) ye una cinta de cine d'aventuras historico-dramaticas coproducida entre lo cine francés, lo cine alemán, lo cine yugoslavo y lo cine italiano en l'anyo 1956 y dirichida por Carmine Gallone seguntes un guión adaptau por Marc-Gilbert Sauvajon basau en a novela Michel Strogoff de Jules Verne, publicada en 1876. Con una Banda Sonora Orichinal de Norbert Glanzberg, una dirección de fotografía de Robert Lefebvre y una producción cinematografica d'Emile Natan ta las productoras Illiria Film, Les Films Modernes, Produzione Gallone y Udruzenje Filmskih Umetnika Srbije, l'elenco d'actors principals d'a cinta ye formau por Curd Jürgens, Geneviève Page, Jacques Dacqmine, Sylva Koscina, Gérard Buhras, Jean Parédès, Valery Inkijinoff, Françoise Fabian y Henri Nassiet.
Ambientada en Siberia, parte de l'Imperio Ruso, mientres o sieglo XIX, la cinta conta la historia d'un oficial de l'exercito ruso, o tenient Miguel Strogoff, a qui lo zar Aleixandre II de Rusia li encomenda viachar enta Siberia ta advertir a lo chirmano d'o zar d'una traiduría d'un atro oficial que ye conspirando a favor d'os tartaros ta que puedan conquistar Siberia a los rusos. A cinta se filmó en unos estudios cinematograficos en Belgrado y en bellos atros puestos de l'actual Serbia (alavez Republica Federal Popular de Yugoslavia).
Chenero gramatical en aragonés
O chenero gramatical en aragonés se puet clasificar seguntes diferents grupos de palabras.
As palabras que derivan d'a segunda declinación u asimiladas a la segunda conchugación gosan estar masculinas:
As palabras que derivan d'a primera declinación gosan estar femininas:
Bi ha plurals neutros asimilaus a la primera declinación que esdevienen singulars de chenero feminín:
Bi ha palabras que sin provenir de radices latinas terminadas en -a ni plurals neutros en -a prenen chenero feminín con -a morfolochica:
As palabras acabadas en -or son femininas:
Os árbols fruitals por un regular acaban en -era, sufixo que deriva d'o latín -ARIA y tienen por un regular chenero feminín:
Jordan Bone
Jordan Bone (5 de noviembre de 1997 de Nashville, Tennessee, Estaus Unius) ye un chugador profesional estaunidense de baloncesto. Tien una altaria de 1,88 metros y ocupa a posición de base. En l'actualidat chuga en o Casademont Zaragoza, d'a liga ACB.
Chenero gramatical en aragonés
Por extensión a mata que produce bel fruito aproveitable tamién puet acabar con o sufixo -era y ye de chenero feminín:
O chenero d'os ríos ye variable seguntes o río.
Zwickau
Zwickau (en alto saxón Zwigge) ye una ciudat de Saxonia, Alemanya.
Alcaldes
Lista d'alcaldes democraticos dende 1945:
Hordeum vulgare
L'hordio u huerdio (d'o latín < HORDEU ) (Hordeum vulgare), ye una planta d'a familia d'as Poaceae, conoixitas como graminias, de creiximiento anyal cautivata por os suyos grans o simients que son comestibles ta animals y humans. Ye parti d'o grupo agronomico d'os cerials y ye o cuarto cerial mas cautivato d'o mundo (49 millons d'hectarias en o 2012).
O campo a on se cautiva l'hordio se dice hordial.
Prencipals usos
O suyo gran ye utilizato ta l'alimentación humana (producció de malta y farina entre d'atras), alimentación d'os animals y ta simient. A suya palla ye utilizata ta feno u pastura.
Children of Bodom
Children of Bodom (COB) ye un grupo musical de melodic death metal orichinario d'a ciudat de Espoo, en Finlandia. Os suyos miembros son Alexi Laiho, Roope Latvala, Janne Wirman, Henkka Seppälä y Jaska Raatikainen.
Puigdàlber
Puigdàlber ye un municipio catalán situau en a provincia de Barcelona, comarca de l'Alto Penedés y partiu chudicial de Vilafranca del Penedès.
A suya población ye de 449 habitants (2007) en una superficie de 0,40 km² (ye o municipio mas chicot de Catalunya por a suya superficie), con una densidat de población de 1.122,5 hab/km².
Cheografía
A localidat de Puigdàlber ye situada a 239 metros d'altaria sobre lo livel d'a mar. D'o suyo termin municipal fan parte as localidaz de Bellavista y El Gorner.
Banzo tiroideu
thumb|right|200px|[[Cuello d'una muller con banzo.]] O banzo u bancio (en latín «struma») ye un augmento patolochico en a mida d'a glandula tiroides, que se gosa presentar con protrusión en a parte frontal inferior d'o cuello, per alto d'a larinche. Se puede dar banzo per diferents motivos, anque el mes común historicament ha gosau ser que se manifestás per causas idiopaticas, que ixo ye, deficiz en a dieta regular, estando que yera la mes frecuent a falta de yodo.
En l'actualidat, en o primer mundo lo banzo idiopatico u banzo endemico se considera una malotía en vías de desaparición gracias a l'enriquimiento con yoduros d'a sal de mesa y belaltros alimentos de consumo regular. Ista forma d'o transtorno persiste en países en desarrollo. En Aragón, o banzo endemico yera un mal frecuent en cualques zonas d'as mes pobres d'o país, en as que tradicionalment no se teneba meyos t'adquirir sal yodata y a tierra, per resultar tan pobre en yodo, produciba alimentos pobres en lo dito elemento quimico.
Nina Hagen
Nina Hagen (nombre artistico de Catharina Hagen), naixita de Berlín Este (Republica Democratica Alemana) l'11 de marzo de 1955, ye una cantaire alemana, d'estilo punk rock, new wawe y rock.
Navianos de Alba
Navianos de Alba ye una localidat d'o municipio d'Olmillos de Castro en a provincia de Zamora, en a comunidat autonoma de Castiella y Leyón. A suya población ye de 30 habitants.
Rasiguèras
Rasiguèras (en francés Rasiguères, en catalán Rasigueres) ye una comuna occitana situata en o departamento francés de Pireneus Orientals, o districto de Perpinyán, o cantón de la Vall de l'Aglí y a rechión d'Occitania.
A suya población ye de 139 habitants, en una superficie de 13,72 km².
Mámoles
Mámoles ye una localidat d'o municipio de Fariza de Sayago en a provincia de Zamora, en a comunidat autonoma de Castiella y Leyón. A suya población ye de 38 habitants.
Numero entero
Os numeros enters son una estensión d'os numeros naturals formata por os propios numeros naturals (1,2,3...), os suyos correspondients negativos (-1,-2,-3...) y o numero zero (0). O conchunto de toz os enters por un regular se denota por o simbolo ℤ. Os numeros enters son un subconchunto d'os numeros racionals. center|thumb|350px|Os enters se pueden representar como puntos equidistants sobre una [[recta que s'estendillan dica o infinito a partir d'un punto, os positivos enta la dreita e os negativos enta la ezquierda.]]
Carl Lewis
Frederick Carlton Lewis conoixito como Carl Lewis y con a embotada de O Fillo d'o Viento (*1 de chulio de 1961, Birmingham, Estaus Unius) ye un atleta estausunidense campión olimpico en os Chuegos Olimpicos de Los Angeles (1984), Chuegos Olimpicos de Seúl (1988), Chuegos Olimpicos de Barcelona (1992) y Chuegos Olimpicos d'Atlanta (1996); en total conseguió 9 medallas d'oro y una d'archent. A suya destacata carrera esportiva fue reconoixita en 1996 con o Premio Prencipe d'Asturias d'os Esportes.
Alquería
Una alquería ye una casa de labors agricolas u ganaderas, u conchunto d'estas casas situatas luent d'una población. Ye pareixita a la villa romana. Prenen nombre de l'arabe Al-garya, que significa Lugar chicot y yeran caracteristicas d'Al Andalus.
Igual que atras villas rurals se creyoron en tiempos de paz social, pus no teneban defensas propias. Belunas han plegato dica huei en Valencia y Andalucía, pasando por diferents epocas de despoblación y albandono rural, y prenendo atras actividaz como molins u tallers, y dende fins de lo sieglo XX como casas de turismo rural.
Alquería levantina
left|140px|thumb|Alquería del Moro
Se troban en carasols, son sencillas y consisten en una edificación con una u dos plantas y cubierta a una u dos auguas.
En la Huerta de Valencia bi n'ha muitas y belunas prenen nombre de Casa, Casa Bajoca, Casa Negra.
Alquería andaluza
thumb|240px|right|Torre de Doña María, [[Dos Hermanas]]
En Andalucía n'han quedato belunas dica huei en las Alpujarras y en la Fueya de Guadix. Huei se recuperan pa lo turismo rural y atras se reconvierten en cortijos u municipios. Muitas han desapareixito en las decadas d'exodo rural.
Siega
thumb|right|250px|Siega tradicional. A siega (pronunciau /'sjega/ u /'sjæga/; de o latín <SECARE, «tallar») ye o proceso de cullita d'os cerials. O verbo que describe l'acción de fer a siega ye «segar».
En l'actualidat ye un proceso muit mecanizau en os países desarrollaus, pero tradicionalment s'ha feito de forma manual, o que representaba un treballo duro y que implicaba a buena cosa de personas como mano d'obra. Os cerials como o trigo y l'hordio han estau a base d'a producción agricola y de l'alimentación humana dende o Neolitico, o que convierte a la siega en un d'os eventos más importants d'o ciclo anyal.
A siega se fa en o verano y concentra la mayor parte d'a mano d'obra agricola en os meses de chunio y chulio, anque ta seguntes qué especies de cerials y en qué puestos, puede abanzar-se a las zaguerías de mayo. Como tradicionalment se i precisaba toda la mano d'obra que estase posible, guarda una relación estreita con a orichen d'as vacacions estivals de as escuelas, pus dica no fa guaires decadas no yera raro que os ninos disen t'achudar a sus pais en ista fayena.
Aiara
Aiara (Aiara en basco, Ayala en castellano) ye un municipio d'a comunidat autonoma d'o País Basco, en a provincia d'Alaba y comarca d'a Cuadrilla d'Ayala.
A suya población ye de 2.635 habitants (2007) en una superficie de 140,85 km², con una densidat de población de 18,71 hab/km².
Cheografía
A localidat d'Aiara se troba situada a 311 metros d'altaria sobre lo livel d'a mar, a una distancia de 46 km d'a ciudat de Vitoria, a capital d'a suya provincia.
Mononoke-hime
Princess Mononoke (títol internacional en anglés, títol orichinal en chaponés: もののけ姫 "Mononoke-hime", enguerada en Aragón con o títol en castellano La princesa Mononoke) ye una cinta chaponesa de cine d'animación de l'anyo 1997, dirichida por Hayao Miyazaki y producida por Toshio Suzuki con guión de Hayao Miyazaki, con as voces de Yōji Matsuda, Yuriko Ishida, Yūko Tanaka, Kaoru Kobayashi, Masahiko Nishimura, Tsunehiko Kamijo, Akihiro Miwa, Mitsuko Mori y Hisaya Morishige.
A prencipesa Mononoke ye ambientada en zaguerías d'o periodo Muromachi de Chapón (bell 1336 a 1573), pero incluye elementos de fantesía. A historia sigue a un choven principe Emishi clamau Ashitaka y a suya participación en una luita entre os dioses d'una selva y os humans que consumen os suyos recursos. O termin Mononoke (物の怪) no ye un nombre, sino una parola chaponesa pa sers sobrenaturals que cambian de forma y poseyen personas y causan sufrimiento, malotía u muerte.
Bolo de mel
O bolo de mel u bolo de mel da Madeira (en aragonés literalment "pastel de miel") ye un pastel tipico d'a repostería de l'Archipielago de Madeira. Tal como mos indica o suyo nombre, ye feito con miel de canya, remontando-se os suyos orichens a la epoca dorata d'a producción de zucre en l'archipielago.
O bolo de mel de Madeira puet conservar-se por un periodo d'un anyo entero. Seguntes a tradición que encara se mantiene en bellas familias, o bolo ha de preparar-se o día 8 d'aviento, día de Nuestra Sinyora d'a Concepción, dando inicio a os preparativos d'o Nadal, estando una presencia habitual en as mesas en istas calendatas. Ye tamién tradición minchar-se os zaguers bolos d'a fornada de l'anyo anterior en iste día.
Amás d'a miel, o bolo encluye tamién farina, levadura, anís, canela, clau, nueces, almendras, vin de Madeira y narancha, entre atros ingredientes posibles.
Existen versions comercials d'iste bolo, que se presentan por un regular envueltas en plastico.
Coarasa
Coarasa (Coarrasa en occitán, Coarraze en francés y oficialment) ye una comuna occitana en o departamento francés de Pireneus Atlanticos, districto de Pau, cantón d'as Vals de l'Ossa y o Lagoin y rechión de Nueva Aquitania. A comuna yera parte de l'antiga provincia d'o Biarn.
A suya población ye de 2.068 habitants (1999) en una superficie de 14,84 km², con una densidat de población de 139,35 hab/km².
Aleksandr Kolchak
Aleksandr Vasiliyevich Kolchak (Александр Васильевич Колчак en ruso y alfabeto cirilico) u Aleksandr Kolchak, naixito de Sant Petersburgo (Imperio Ruso, hue Rusia) o 16 de noviembre de 1874 en Irkutsk (Republica Socialista Sovietica de Rusia, hue Rusia) por fusilamiento o 7 de febrero de 1920, estió un explorador, mariner y militar ruso, qui plegó a o ran d'almirant (encara que estió un ran autoconcedito). Luitó en l'Armata rusa mientres a Guerra ruso-chaponesa y a Primera Guerra Mundial, y dimpués d'a Revolución rusa, cuan os bolcheviques prenioron o poder en a Revolución d'octubre, esdevenió o líder de l'Exercito Blanco en a subsiguient Guerra Civil rusa, en luita contra l'Exercito Royo. Feito presoner por os bolcheviques, fue fusilato en Irkutsk.
Cachopu
Se diz cachopu u cachopo (en castellano y eonaviego cachopo; y en asturiano cachopu) a un plato tipico d'a gastronomía asturiana, en Espanya. Consiste en dos grans chullas de vetiella, que se i meten pernil serrán y formache. Tot iste conchunto se friye y se mincha calient, dimpuesas d'haber-se arrebozato con uevo, farina y pan rallato; y gosa servir-se con trunfas, pimiento y champinyons como guarnición.
Etimolochía
Os vocables "cachopu" y "cachopo" provienen d'o vocable asturiano cachopu u castellano cachopo, respectivament, -que l'etimo d'ambos ye o vocable latín caccabus, que a la vegada ampró d'a voz griega κάκκαβος u κακκάβη. Tanto en asturiano como en castellano, ista palabra teneba lo significato orichinal de tronco tuero emplegato ta alzar ferramientas de labranza; manimenos, o etimo latín quereba dicir, seguntes Varrón, "recipient a on se coceba alimentos" (en latín "vas ubi coquebant cibum"). Por a semellanza con iste tronco tuero, tanto o vocable asturiano como lo castellano amproron o significato actual de dos chullas de vetiella empanatas, y con iste sentito ye dentrata la palabra en aragonés.
Historia
Ye habitual en as zagueras anyadas a publicación de guidas e rotas de restaurants a on se sirven os millors cachopus. Tamién ye habitual a realización de chornadas d'o cachopu, d'entre que destacó lo mes d'o cachopu, celebrato en Madrit en noviembre de 2016.
Hayao Miyazaki
Hayao Miyazaki (en chaponés 宮崎 駿 "Miyazaki Hayao"), naixiu de Bunkyō, Tokio (Chapón) lo 5 de chinero de 1941, ye un director cinematografico, productor y guionista que de conchunta con Isao Takahata, fundó en 1985 Studio Ghibli, un estudio de cintas d'animación. Ha estau comparau con Walt Disney, Steven Spielberg u Orson Welles.
As obras de Miyazaki se caracterizan per la recurrencia de temas como la relación d'a humanidat con a naturaleza y la tecnolochía, a salubridat d'os patrons de vida naturals y tradicionals, a importancia de l'arte y l'artesanía y la dificultat de mantener una etica pacifista en un mundo violento. As protagonistas d'as suyas cintas son a ormino mocetas fuertes u mullers chovens, y quantas d'as suyas cintas presientan antagonistas moralment ambiguos con qualidatz redentoras. As obras de Miyazaki han estau muito emponderadas y premiadas y Miyazaki ha estau citau con freqüencia como inspiración pa numerosos animadors, directors y escritors.
Abov
Abov (en hongaro Abaúj) ye historicament o nombre eslovaco d'un condau d'o Reino d'Hongría (se veiga Abaúj ta l'articlo de dito condau). Actualment, ye un nombre informal ta a parti d'iste condau situada en Eslovaquia, asinas como o nombre oficial d'una d'as rechions toristicas d'Eslovaquia (situada en iste territorio). A metat sud d'iste antigo condau fa parti d'a moderna Hongría.
Cheografía
Abov ye situau a bells 20 km a o largo d'os dos cantos d'o río Hornád (en hongaro Hernád), en a redolada de Košice.
Historia
O condau (entero) apareixió en a segunda metat d'o sieglo XIII como comitatus Novi Castri (nombrau por Novum Castrum, actualment Abaújvár), incluyindo tamién os territorios d'os futuros condaus de Šariš y Heves. En 1882, iste condau s'unió con o chicot condau de Turňa y paso a decirse condau d'Abov-Turňa (en hongaro Abaúj-Torna) dende alavez. Iste condau d'Abov-Turňa heba existiu con anterioridat y de manera temporal dos vegadas, en os periodos entre 1785-1790 y 1848-1859.
En 1918 (confirmau por o Tractau de Trianon en 1920), a metat norte d'o condau (incluyindo Košice) se convirtió en parti d'a recient formada Checoslovaquia y continó existindo como división administrativa dica 1922 (Abovskoturnianska župa).
Mientres a Segunda Guerra Mundial, quan Checoslovaquia se dividió temporalment, a mayoría d'a parti checoslovaca d'o condau fue tornada a Hongría a traviés d'o Primer arbitrache de Vienna, y adhibida a o condau d'Abaúj-Torna, con capital en Košice. Dimpués d'a Segunda Guerra Mundial, a muga pre-guerra fue restaurada.
Falco naumanni
O ciquilín de canalera (Falco naumanni (Fleischer, 1818) ) ye una especie d'au d'a orden d'os Falconiformes y familia Falconidae que ha sofriu grieus perdas de población en Europa dende lo decenio de 1960, pero ha iu augmentando rechionalment en as zagueras anyadas.
Os ciquilins de canalera son sobretot residents de paisaches ubiertos, ixutos y afavorius per a calor, como estepas u semidesiertos, pero tamién habitan tierras cautivadas d'emplego extensivo. S'alimentan prencipalment d'insectos y atros artropodos, pero tamién de chicotz vertebraus. Os animals migran largas distancias y hibernan en l'Africa subsahariana.
Figuerola del Camp
Figuerola del Camp ye un municipio catalán situato en a provincia de Tarragona, comarca d'Alto Campo y partiu chudicial de Valls.
A suya población ye de habitants, en una superficie de 22,70 km² con una densidat de población de 0 hab/km².
Cheografía
Figuerola del Camp ye situato a 474 metros d'altaria sobre o livel d'a mar, a 11 km de Valls, a capital d'a suya comarca y d'o suyo partiu chudicial, a 33 km de Tarragona, a capital d'a suya provincia y a 108 km de Barcelona, a capital de Catalunya.
O suyo termin municipal muga a lo nord-este con Cabra del Camp; a lo sud con El Pla de Santa Maria y Valls; y a lo norte con Barberà de la Conca y Montblanc. D'o termin municipal de Figuerola del Camp fa parte a localidat de Miramar, hue despoblau.
Historia
A primera cita documentata d'o lugar ye en 980, en o mesmo documento en que ye citato o castiello de Cabra del Camp. Sindembargo, a carta de población d'o lugar ye de 1198.
En 1271 ye documentato un castiello, hue desapareixito.
En os sieglos XII y XIII, Figuerola fació parte d'o termin d'o castiello de Prenafeta. En 1271 fue cedita por Bernard de Puigverd a lo monesterio de Poblet, chunto con Prenafeta y Figuerola, dica la desamortización de Mendizábal en 1835.
Economía
A economía d'o lugar ye basata en l'agricultura de secano: vinya, cerials y avellanera, en especial dimpués d'a filoxera a fins d'o sieglo XIX. Bi ha tamién ganadería porcina.
Reparto de concellers
Fuent: MUNICAT, en a pachina web d'a Generalitat de Catalunya.